Gulielmus McKinley
Gulielmus McKinley (natus Niles in oppido Ohii die 29 Ianuarii 1843; mortuus die 14 Septembris 1901) fuit causidicus, vir publicus, et vicesimus quintus praeses Civitatum Foederatarum ab anno 1896 usque ad mortem.

Vita
McKinley anno 1861 voluntarius ad exercitum accessit; bello saeviente centurio maior factus est. Pace conciliata iurisprudentiae studuit et ex anno 1867 advocati munere Canton in Stark Comitatu Ohiin fungebatur. Factio republicana eum legatum Congressus Civitatum Foederatarum elegit. In parlamento se propugnatorem entheum vectigalium protectoriorum gerebat, ut lex nomine eius McKinley-Bill anno 1890 ratus fieret. Anno 1891 gubernator Ohii creatus quinquennio post praeses Unionis electus est. 

Continuata est ab eo cura principalis de quaestibus commerciisque, quae McKinley praeside revera effloruerunt. Itaque anno 1900 iterum officio isto praefectus est. 

Buffalo in urbe Novi Eboraci die 6 Septembris 1901, cum praeses de oeconomicis promovendis dissereret, Leo Czolgosz, anarchicus Polonicus, Gulielmum McKinley pistolio vulneravit. Qui die 14 Septembris 1901 obiit.

Anno 1893 ediderat »Speeches and addresses« (Neoeboraci 1893); vitam eius descripserunt e.g. Everett (Sicagi 1901), Tyler (Philadelphiae 1901), Fallows (Sicagi 1902), Halstead und Munson (Sicagi 1902).

Nexus externi 

 Biographia officialis  Domus Albae 

Praesides Civitatum Foederatarum Americae
Ductores exercitus
Causidici
Incolae Ohii
Necati
Francomurarii